google/wiki40b huggingface dataset:
श्रीधर पाठक

श्रीधर पाठक (११ जनवरी १८५८ - १३ सितंबर १९२८) प्राकृतिक सौंदर्य, स्वदेश प्रेम तथा समाजसुधार की भावनाओ के हिन्दी कवि थे। वे प्रकृतिप्रेमी, सरल, उदार, नम्र, सहृदय, स्वच्छंद तथा विनोदी थे। वे हिंदी साहित्य सम्मेलन के पाँचवें अधिवेशन (1915, लखनऊ) के सभापति हुए और 'कविभूषण' की उपाधि से विभूषित भी। हिंदी, संस्कृत और अंग्रेजी पर उनका समान अधिकार था।

जीवन परिचय

उनका जन्म उत्तर प्रदेश में जौंवरी नाम गांव, तहसील-फ़िरोजाबाद, जिला- आगरा में पंडित लीलाधर के घर हुआ। श्रीधर पाठक सारस्वत ब्राह्मणों के उस परिवार में से थे जो 8वीं शती में पंजाब के सिरसा से आकर आगरा जिले के जोंधरी गाँव में बसा था। एक सुसंस्कृत परिवार में उत्पन्न होने के कारण आरंभ से ही इनकी रूचि विद्यार्जन में थी। छोटी अवस्था में ही इन्होंने घर पर संस्कृत और फ़ारसी का अच्छा ज्ञान प्राप्त कर लिया। तदुपरांत औपचारिक रूप से विद्यालयी शिक्षा लेते हुए ये हिन्दी प्रवेशिका (१८७५) और 'अंग्रेजी मिडिल' (१८७९) परीक्षाओं में सर्वप्रथम रहे। फिर 'ऐंट्रेंस परीक्षा' (१८८०-८१) में भी प्रथम श्रेणी में उत्तीर्ण हुए। उन दिनों भारत में ऐंट्रेंस तक की शिक्षा पर्याप्त उच्च मानी जाती थी। उनकी नियुक्ति राजकीय सेवा में हो गई। सर्वप्रथम उन्होंने जनगणना आयुक्त रूप में कलकत्ता के कार्यालय में कार्य किया। उन दिनों ब्रिटिश सरकार के अधिकांश केन्द्रीय कार्यालय कलकत्ता में ही थे। जनगणना के संदर्भ में इन्हें भारत के कई नगरों में जाना पड़ा। इसी दौरान इन्होंने विभिन्न पर्वतीय प्रदेशों की यात्रा की तथा इन्हें प्रकृति-सौंदर्य का निकट से अवलोकन करने का अवसर मिला। कालान्तर में अन्य अनेक कार्यालयों में भी कार्य किया, जिनमें रेलवे, पब्लिक वर्क्स तथा सिंचाई-विभाग आदि के नाम उल्लेखनीय हैं। धीरे-धीरे ये अधीक्षक के पद पर पहुँचे। १९१४ में सेवा-निवृत्त होने के पश्चात ये स्थायी रूप से प्रयाग में रहने लगे। यहीं सन १९२८ में इनका देहावसान हो गया।

रचनाएँ

इनकी रचनाये क्रमशः इस तरह हैं : मनोविनोद (भाग-१,२,३), धन विनय (१९००), गुनवंत हेमंत (१९००), वनाष्टक (१९१२), देहरादून (१९१५), गोखले गुनाष्टक (१९१५) इत्यादि। अन्य रचनाएँ हैं- बाल भूगोल, एकांतवासी योगी, जगत सचाई सार, ऊजड़ग्राम, श्रांत पथिक, काश्मीरसुषमा, आराध्य शोकांजलि, जार्ज वंदना, भक्ति विभा, श्री गोखले प्रशस्ति, श्रीगोपिकागीत, भारतगीत, तिलस्माती मुँदरी और विभिन्न स्फुट निबंध तथा पत्रादि।
इनकी पहली रचना गुनवंत हेमंत है।

काव्यगत विशेषताएँ

पाठक जी मौलिक उद्भावनाओं के कवि हैं। विषय और शिल्प दोनों ही दृष्टियों से आधुनिक हिंदी काव्य को एक नया मोड़ देने के कारण उन्हें स्वच्छंद भावधारा का सच्चा प्रवर्तक ठहराया गया। उन्होंने काव्य को अपेक्षाकृत अधिक स्वच्छंद, वैयक्तिक और यथार्थभरी दृष्टि से देखने का सफल प्रयास किया जिससे आगामी छायावादी भावभूमि को बड़ा बल मिला और पूर्वागत परंपरित रूढ़ काव्यढाँचा टूट गया। सफल काव्यानुवादों द्वारा उन्होंने हिंदी को नई दृष्टि देने का प्रयत्न किया। यद्यपि उन्होंने ब्रजभाषा और खड़ीबोली दोनों में रचनाएँ कीं तथापि समर्थक वे खड़ीबोली के ही थे। थोड़े में, उनके काव्य की विशेषताएँ हैं - सहज प्रकृतिचित्रण, वैयक्तिक अनुभूति, राष्ट्रीयता, नए छंदों, लयों और बंदिशों की खोज, विषयप्रधान दृष्टि, नवीन भावप्रकाशन की क्षमता से भरकर नवीन भाषाप्रयोग, प्राच्य और पाश्चात्य तथा पुराने और नए का समन्वय।
२४९७ ईसा पूर्व

२४९७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४९७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मिस टनकपुर हाज़िर हो

कहानी

गाँव के युवक पर गाँव की इनामी भैस के साथ संभोग (सेक्स) का आरोप है।

प्रमोशन

कापरी के अनुसार 21 जून 2015 को फ़िल्म की कास्ट कॉमेडी शो कॉमेडी नाइट्स विद कपिल पर दिखाई देंगे।

निर्माण

निर्देशक विनोद कापरी ने बताया की ये फ़िल्म एक राजनैतिक व्यंग है जो काफी हद तक राजस्थानमें हुई सत्य घटना पर आधारित है। जिसमें उच्च न्यायलय (हाई कोर्ट) ने एक लड़के को जिसपर भैंस के साथ कथित रूप से बलात्कार करने का आरोप था, को जेल भेज दिया था।कापरी ने फ़िल्म को राजस्थान की जगह हरयाणा में फिल्माया क्योंकि उन्हें हरयाणवी भाषा काफी पसंद है। इसमें आपको हिंदी और हरयाणवी दोनों ही के मिले-जुले संवाद मिलेंगे। इस फ़िल्म के निर्देशक को प्रेरणा बीबीसी पर छपे एक समाचार से मिली।
के॰ जी॰ बालकृष्णन

प्रारंभिक जीवन

न्यायमूर्ति का जन्म त्रावणकोर के कस्बे थलायोलपारम्बू मे पुलाया दरिद्र परिवार में हुआ था जो वर्तमान में केरल राज्य का कोट्टयम जिला है।
ज्यां लुक गोदार

जीवन परिचय

गोदार का जन्म 3 दिसंबर 1930 को फ्रांस की राजधानी पेरिस में एक समृद्ध परिवार में हुआ था। उनके पिता पॉल गोदार स्वीस मूल के एक मशहूर चिकित्सक थे। जबकि उनके नाना प्रसिद्ध बैंक बीएनपी पारिबास के संस्थापकों में से एक थे। गोदार जब चार साल के थे तब उनके पिता अपने परिवार को लेकर स्विट्जरलैंड चले आए। द्वितीय विश्व-युद्ध के समय गोदार फ्रांस में थे और बड़ी मश्किल से स्विट्जरलैंड पहुंच पाए। गोदार की शुरुआती शिक्षा-दीक्षा स्विट्जरलैंड के नियॉन में हुई।
गोदार हालांकि शुरुआत में कोई बड़े सिनेमा प्रेमी नहीं थे। लेकिन लेखक मालरों के सिनेमा पर प्रकाशित निबंधों को पढ़कर सिनेमा में उनकी रुचि बढ़ने लगी और वो अपने मित्रों के संपर्क में आकर सिनेमा आलोचक हो गए। फ्रांस में न्यू वेव आंदोलन शुरू होने के बाद गोदार ने अपने विरोधियों के जवाब में फिल्मों का निर्माण शुरू किया।

फिल्म निर्माण

गोदार ने अपना फिल्म करियर बतौर फिल्म आलोचक शुरू किया। उन्होंने गजेत दूं सिनेमा नाम से फिल्म समीक्षा की एक पत्रिका भी शुरू की। जिसके कुछ अंक निकलने के बाद ये पत्रिका बंद हो गई। लेकिन मशहूर फिल्म समीक्षक आंद्रे बेजिन ने जब कहायर दूं सिनेमा नाम से अपनी पत्रिका शुरू की तो को गोदार उसके शुरआती लेखकों में शामिल हुए। गोदार ने शुरू में छोटी-मोटी फिल्मों का निर्माण किया लेकिन उनकी पहली फिल्म 1960 में आई ब्रेदलेस थी जिसने गोदार को एक फिल्म निर्माता और निर्दशक के रूप में स्थापित कर दिया।
भारतीय क्रिकेट टीम का इंग्लैंड दौरा 1952

भारतीय क्रिकेट टीम के 1952 के सत्र में इंग्लैंड का दौरा किया। टीम खेला चार टेस्ट मैचों, उनमें से तीन को खोने और एक दूसरे को आकर्षित किया था। सभी प्रथम श्रेणी मैचों में वे 29 से खेला, चार जीत और पांच खोने, साथ बाकी खींचा।

भारतीय टीम

मूल दौरे के लिए टीम में 17 खिलाड़ी थे, और वीनू मांकड़ चार टेस्ट मैचों में से तीन के लिए लंकाशायर लीग की टीम हसलिंगदेन से सहयोजित किया गया था। पक्ष द्वारा विजय हजारे की कप्तानी की थी।
वेदांग

परिचय

वेदांग छह हैं; वेद का अर्थज्ञान होने के लिए इनका उपयोग होता है। वेदांग ये हैं -

कल्पसूत्र

वेदोक्त कर्मों का विस्तार के साथ संपूर्ण वर्णन करने का कार्य कल्पसूत्र ग्रंथ करते हैं। ये कल्पसूत्र दो प्रकार के होते हैं। एक 'श्रौतसूत्र' हैं और दूसरे 'स्मार्तसूत्र' हैं। वेदों में जिस यज्ञयाग आदि कर्मकांड का उपदेश आया है, उनमें से किस यज्ञ में किन मंत्रों का प्रयोग करना चाहिए, किसमें कौन सा अनुष्ठान किस रीति से करना चाहिए, इत्यादि कर्मकांड की सम्पूर्ण विधि इन कल्पसूत्र ग्रंथों में कही होती है। इसलिए कर्मकांड की पद्धति जानने के लिए इन कल्पसूत्र ग्रंथों की विशेष आवश्यकता होती है। यज्ञ यागादि का ज्ञान श्रौतसूत्र से होता है और षोडश संस्कारों का ज्ञान स्मार्तसूत्र से मिलता है।
वैदिक कर्मकांड में यज्ञों का बड़ा भारी विस्तार मिलता है। और हर एक यज्ञ की विधि श्रौतसूत्र से ही देखनी होती है। इसलिए श्रौतसूत्र अनेक हुए हैं। इसी प्रकार स्मार्तसूक्त भी सोलह संस्कारों का वर्णन करते हैं, इसलिए ये भी पर्याप्त विस्तृत हैं। श्रौतसूत्रों में यज्ञयाग के सब नियम मिलेंगे और स्मार्तसूत्रों में अर्थात्‌ गृह्यसूत्रों में उपनयन, जातकर्म, विवाह, गर्भाधान, आदि षोडश संस्कारों का विधि विधान रहेगा।

निरुक्त

शब्द की उत्पत्ति तथा व्युत्पत्ति कैसे हुई, यह निरुक्त बताता है। इसविषय पर यही महत्व का ग्रंथ है। यास्काचार्य जी का यह निरुक्त प्रसिद्ध है। इसको शब्द-व्युत्पत्ति-शास्त्र भी कह सकते हैं। वेद का यथार्थ अर्थ समझने के लिए इस निरुक्त की अत्यंत आवश्यकता है।

छन्द

गायत्री, अनुष्टुप्‌, त्रिष्टुप्‌, वृहती आदि छंदों का ज्ञान होने के लिए छंद:शास्त्र की उपयोगिता है। प्रत्येक छंद के पाद कितने होते हैं और ह्रस्व दीर्घादि अक्षर प्रत्येक पाद में कैसे होने चाहिए, यह विषय इसका है।पिन्गल मुनि द्वारा रचित छन्द शूत्र सबसे प्राचीन सहित्य हैं ।

ज्योतिष

खगोल में सूर्य, चंद्र, मंगल, बुध, गुरु, शुक्र, शनि आदि ग्रह किस प्रकार गति करते हैं, सूर्य, चंद्र आदि के ग्रहण कब होंगे, अन्य तारकों की गति कैसी होती है, यह विषय ज्योतिष शास्त्र का है। वेदमंत्रों में यह नक्षत्रों का जो वर्णन है, उसे ठीक प्रकार से समझने के लिए ज्योतिष शास्त्र का ज्ञान बहुत उपयोगी है।
इस प्रकार वेदांगों का ज्ञान वेद का उत्तम बोध होने के लिए अत्यंत आवश्यक है।
गाल

गाल आँखों के नीचे चेहरे का और नाक और बाएँ या दाएँ कान के बीच का क्षेत्र होता है। अन्य जानवरों में गालों को कपोल भी कहा जा सकता है। गाल मनुष्यों में मांसल होते हैं, त्वचा ठोड़ी और जबड़े से लटकी हुई होती है और यह मानव मुँह की गौण दीवार बनाते हैं।
खानम हाजी

खानम हाजी (हिंदी: ख़ानम हाजी, उर्दू: خانم حاجی) हैदराबाद की एक भारतीय टेनिस खिलाड़ी थी। 1946 में आयोजित भारत के पहले घास कोर्ट नेशनल चैंपियनशिप में वह महिला चैंपियन थी।
बन्द

बंद मूलतः एक संस्कृत का शब्द है जिसका अर्थ होता है किसी चीज़ का बंद हो जाना या ठप पड़ जाना। राजनीति की भाषा में यह एक तरह का विरोध प्रदर्शन होता है। जिसे राजनीतिक एक्टिविस्टों के द्वारा इस्तेमाल किया जाता है। यह भारत के अलावा नेपाल में भी प्रचलित है। भारत बंद, पूरे भारत को बंद करने के लिए बुलाया जाता है।
जे० बी० एस० हर्तजोग हवाई अड्डा

यह एक प्रमुख हवाई अड्डा हैं।
होटल सवेरा

होटल

इस होटल में सात खाद्य और पेय पदार्थ के स्थान है। जिनमे सबसे प्रमुख मल्टी -कुइसिन रेस्टोरेंट पियानो है। एक दक्षिण भारतीय रेस्तरां मालगुडी, करी टाउन, बे 146, बम्बू बार ब्रेव् रूम और एक केक की दुकान है। जिसका नाम बेकर'स बास्केट हैं। इन सभी रेस्टोरेंट्स में विश्वस्तरीय खाना मिलता हैं एवं इनके अपने नियमित एवं वफ़ादार ग्राहक है। ये रेस्टोरेंट्स इसकी लोकप्रियता को और बढ़ावा देते हैं। इस होटल 10 मंत्रणा कक्ष (बैठक स्थान) है।
होटल की एक कॉर्पोरेट सामाजिक जिम्मेदारी वाली भी एक इकाई है जिसका नाम सवेरा होटल अकादमी है। यह छात्रों को आतिथ्य उद्योग में कैरियर बनाने की दिशा मार्गदर्शन करता है।

घटनाएं

३१ दिसंबर २००७ को नए साल की पूर्व संध्या के लिए स्विमिंग पूल के ऊपर बनाया गए एक अस्थायी डांस फ्लोर ढह गया एवं इस घटना में तीन व्यक्तियों की मौत हो गई और दो घायल हो गए।
मॅई वोंग राष्ट्रीय उद्यान

मौसम

मॅई वोंग राष्ट्रीय उद्यान में मौसम को 3 मौसमों में विभाजित किया जा सकता है: मार्च से मई तक गर्म और शुष्क गर्मी, जून से अक्टूबर तक आर्द्र बारिश का मौसम और नवंबर से फरवरी तक ठंडी का मौसम जो यात्रा के लिए सबसे उपयुक्त है।

वनस्पति और जीव

उद्यान का मुख्य क्षेत्र मिश्रित पर्णपाती वन और सदाबहार वन से आच्छादित है। उद्यान में सबसे आम स्तनधारियों में हिरण, जंगली सुअर, एशियाई सियार, गिलहरी, सिवेट और साही हैं। पक्षी की 450 से अधिक प्रजातियां यहाँ दर्ज की गई हैं।
ए. मुत्तुलिंगम्

अप्पादुरै मुत्तुलिंगम् (तमिल அ. முத்துலிங்கம்) (जन्म- 19 जनवरी 1937) एक श्रीलंकाई तमिल लेखक व निबन्धकार हैं। तमिल में उनकी लघुकथाओं को बहुत ख्याति मिली है, तथा भारत व श्रीलंका दोनों में पुरस्कार मिले हैं।
नील नदी

टीका टिप्पणी

'मिस्र ही नील है और नील ही मिस्र है' (Egypt is Nile and Nile is Egypt)- हेरोडोटस
केदारनाथ अग्रवाल

जीवनी

१ अप्रैल १९११ को उत्तर प्रदेश के बांदा जनपद के कमासिन गाँव में जन्मे केदारनाथ का इलाहाबाद से गहरा रिश्ता था। इलाहाबाद विश्वविद्यालय में अध्ययन के दौरान ही उन्होंने कविताएँ लिखने की शुरुआत की। उनकी लेखनी में प्रयाग की प्रेरणा का बड़ा योगदान रहा है। प्रयाग के साहित्यिक परिवेश से उनके गहरे रिश्ते का अंदाज़ा इस बात से लगाया जा सकता है कि उनकी सभी मुख्य कृतियाँ इलाहाबाद के परिमल प्रकाशन से ही प्रकाशित हुई।
प्रकाशक शिवकुमार सहाय उन्हें पितातुल्य मानते थे और 'बाबूजी' कहते थे। लेखक और प्रकाशक में ऐसा गहरा संबंध ज़ल्दी देखने को नहीं मिलता। यही कारण रहा कि केदारनाथ ने दिल्ली के प्रकाशकों का प्रलोभन ठुकरा कर परिमल से ही अपनी कृतियाँ प्रकाशित करवाईं। उनका पहला कविता संग्रह फूल नहीं रंग बोलते हैं परिमल से ही प्रकाशित हुआ था। जब तक शिवकुमार जीवित थे, वह प्रत्येक जयंती को उनके निवास स्थान पर गोष्ठी और सम्मान समारोह का आयोजन करते थे।

प्रमुख कृतियाँ

युग की गंगा, नींद के बादल, लोक और अलोक, आग का आइना, पंख और पतवार, अपूर्वा, बोले बोल अनमोल, आत्म गंध,कहे केदार खरी खरी आदि उनकी प्रमुख कृतियाँ हैं। उनकी कई कृतियाँ अंग्रेजी, रूसी और जर्मन भाषा में अनुवाद भी हो चुकी हैं। केदार शोधपीठ की ओर हर साल एक साहित्यकार को लेखनी के लिए 'केदार सम्मान' से सम्मानित किया जाता है।

सम्मान

सोवियत लैंड नेहरू पुरस्कार, साहित्य अकादमी पुरस्कार, हिंदी संस्थान पुरस्कार, तुलसी पुरस्कार, मैथिलीशरण गुप्त पुरस्कार आदि हैं।
भैरब उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

भैरब उपजिला बांग्लादेश के मध्य में स्थित, ढाका विभाग के किशोरगंज जिले में स्थित है।
ब्रोमीन टेस्ट

कार्बनिक रसायन में ब्रोमीन परीक्षण (bromine test) असंतुलन (कार्बन-कार्बन द्विबन्ध अथवा [[एल्काइन|त्रिबन्ध) और फिनोल का गुणात्मक परीक्षण है।
किसी अज्ञात पदार्थ के कार्बनिक विलायक में डाइक्लोरोमिथैन अथवा कार्बन टेट्राक्लोराइड के रूप में अल्प मात्रा में तात्विक ब्रोमिन के साथ मिलाया जाता है। पदार्थ में फिनोल और/अथवा असंतुलन की स्थिति में अज्ञात पदार्थ के साथ अभिक्रिया करके ब्रोमिन का गहरा भूरा रंग लुप्त हो जाता है। ब्रोमिन के साथ बने विलयन का रंग श्वेत होना इस बात का सूचक है कि अज्ञात पदार्थ फिनोल था। अधिक असंतुलन की अवस्था ब्रोमिन की अधिक अभिक्रिया को निरूपित करती है और विलयन में कम रंग दिखाई देगा।
भूरे रंग का लुप्त न होना इस बात का द्योतक है कि दिये गये पदार्थ में या तो एल्कीन उपस्थित है जो ब्रोमिन से अभिक्रिया नहीं करती या फिर ब्रोमिन के अभिक्रिया की गति बहुत कम है जिसके लिए पोटेशियम परमैगनेट परीक्षण करना चाहिए जिससे एल्कीन की उपस्थिति अथवा अनुपस्थिति का अनुमान लगाया जा सके।
समय,(समाचार पत्र)

यह् एक प्रमुख दैनिक समाचार पत्र है।
रामदेव अरविदु

साम्राज्य के राजा के रूप में राम देव राय (या वीरा राम देव राय) (१६१७-१६३२ सीई) ने सिंहासन चढ़ा। १६१४ में उनके पिता, श्रीगंगा और उनके परिवार के पूर्ववर्ती राजा और उनके परिवार की जिग्मा राय की अध्यक्षता वाले प्रतिद्वंद्वी गुटों ने गंभीर हत्या कर दी थी, जो उनके एक रिश्तेदार थे। खुद को राम देव से जेल से तस्करी की गई थी, जो कि वफादार कमांडर यचामा नायडू और पहले राजा के वायसराय थे।

गृहयुद्ध

जग्दा राय ने वेंकट द्वितीय की रानी के पुत्र के रूप में राजा के रूप में दावा किया था, जो यचनानुदु द्वारा चुनौती दी थी, जिन्होंने रामा देव के सिंहासन का दावा किया था, सही वारिस। दोनों राज्यों में भाग लेने वाले दो गुटों के बीच लंबी लड़ाई में, जग्गा राय मारे गए थे और नेल्लोरे के दक्षिण-पश्चिम में गोब्बरी सम्पदा को यचमा नायडू ने जब्त कर लिया था।

टॉपपुर की लड़ाई

पराजित जागा राय ने जंगल में आश्रय की मांग की लेकिन वापस लौटकर गिन्गी और मदुरई के नायकों से मदद मांगी, जो यचन नायडू और राम देव पर हमला करने के लिए विजयनगर बंधन से बाहर निकलने के लिए उत्सुक थे। यचमा नायडू और रामदेव ने तंजौर नायक के समर्थन की मांग की, जो अभी भी विजयनगर को उनके अधिकार के रूप में मानते थे।

सेनाओं

जग्गा राय और उसके सहयोगियों, मदुरै के नायक, गिंगी और चेरा शासक, मदुरै के सरदारों और तट से कुछ पुर्तगाली ने तिरुचिरापल्ली के पास एक बड़ी सेना इकट्ठी की यचमा ने वेल्लोर से अपनी सेना का नेतृत्व किया और तंजौर राजा रघुनाथ नायक की अध्यक्षता में तंजौर सेना द्वारा मध्यवर्ती भाग में शामिल हो गए। यचमा - कर्नाटक के रईसों द्वारा तंजौर बलों को और मजबूत किया गया था (कुछ खातों के अनुसार) डच और जाफना सेनाएं 1616 के आखिरी महीनों में तिरूचिरापल्ली और ग्रांड अनीकट के बीच कावेरी नदी के उत्तरी किनारों पर एक खुले मैदान में, दोनों सेनाएं, शीर्षपुर में हुईं। दोनों तरफ सेनाओं की बड़ी सभा एक लाख सैनिकों के रूप में होने का अनुमान है ( सिवेल्स बुक में डॉ। बारदस के अनुसार) और दक्षिण भारत में सबसे बड़ी लड़ाई में से एक माना जाता है।

परिणाम

युद्ध में, जम्गा राय के सैनिक शाही सेनाओं द्वारा उत्पन्न आक्रामकता का सामना नहीं कर सके। यचर और रघुनाथ, इंपीरियल शिविर के जनरलों ने महान शक्तियों के साथ अपनी ताकत का नेतृत्व किया। जग्दा राय यचामा की हत्या में थीं, और उनकी सेना ने रैंकों को तोड़ दिया और उड़ान भरी। जग्गा राय के भाई यतीराजा को अपने जीवन के लिए भागना पड़ा। मदुरै के नायक मुखिया से बचने की कोशिश की, वह यचमा के जनरल राव दामा नयनी ने पीछा किया, जिसने तिरुचिरापल्ली के पास उसे पकड़ लिया था। मुठभेड़ में गिनी के नायक गिंगी किले और वेंकट द्वितीय के पुत्री पुत्र को छोड़कर अपने सभी किले खो गए, सभी परेशानी का कारण बन गया। विजय तंजावुर नायक और यचमानेडू की अगुवाई वाली शाही सेनाओं ने विजय को मनाया, जिन्होंने विजय के खंभे लगाए और १६१७ के शुरुआती महीनों में राम देवा के रूप में राम देव को ताज पहनाया। राम देव रया सिंघान पर चढ़े तब केवल १५ वर्ष का था।
पूर्णकालिक समतुल्य

अमेरिका की संघीय सरकार

अमेरिका की संघीय सरकार में FTE माप के कुल घंटे की संख्या को अधिकतम एक साल में किये जा सकने वाले काम की संख्या से विभाजित कर जैसा कि क़ानून में परिभाषित है, गवर्नमेंट एकाउंटेबिलिटी ऑफिस (GAO) ने भी परिभाषित किया है। उदाहरण के लिए, यदि काम वर्ष 2,080 घंटे के रूप में परिभाषित है, तो एक कार्यकर्ता जो पूर्णकालिक भुगतान पर अपना अधिकार बनाए हुए हैं, वह एक FTE का उपभोग ही उपलब्ध कर पाएगा.1,040 घंटे के लिए काम कर रहे कर्मचारियों के बीच में एक FTE का उपयोग हो पाएगा.
अमेरिकी प्रबंधन एवं बजट कार्यालय या OMB, राष्ट्रपति का बजट कार्यालय, अक्सर FTE की कुल संख्या की ऊपरी सीमा निर्धारित करते हैं जो एक एजेंसी प्रत्येक वर्ष उपयोग कर सकती है। अतीत में, यदि एजेंसियों को कार्यरत श्रमिकों की वास्तविक संख्या के आधार पर ऊपरी सीमा दी जाती थी, जिसे उस वर्ष के किसी भी दिन सूचित किया जाता था, तो एजेंसी उस वर्ष अधिकांश समय के लिए इस संख्या से अधिक कर्मचारी नियुक्त कर सकती थी। फिर जब रिपोर्ट करने की अंतिम तारीख करीब आ जाती थी, कर्मचारियों को रिपोर्टिंग तारीख के दिन अधिकृत उच्चतम सीमा को कम करने की छूट दे दी जाती थी। एजेंसियों को FTE उच्चतम सीमा मुहैया कराना, जिसकी गणना वर्ष भर में सभी कर्मचारियों द्वारा किये गए काम के कुल घंटे के आधार पर की जाती है, जो किसी बिंदु पर कार्यरत संख्या के बावजूद, एजेंसियों को ऎसी रणनीति अपनाने से रोकती है।
हालांकि FTE में 'ई' का अर्थ मानव संसाधन के लिए आम तौर पर 'समतुल्य' ही है, बोलचाल के प्रयोग में यह शब्दावली पूर्णकालिक कर्मचारी के करार का विरोध प्रत्यक्ष रूप में करती है। जैसा कि जेन "एक FTE है, जबकि राल्फ एक ठेकेदार है". अतः जेन एक नियमित कर्मचारी है और राल्फ केवल एक अनुबंध के तहत ही काम करती है, वह भी शायद एक अनियमितता के साथ.
प्रत्यक्ष परीक्षण

प्रत्यक्ष परीक्षण जो है जब किसी एक गवाह से सीदे पूछताछ की जाती है जो उसे अदालत मे भुलाया जाता है आज़माइश की लिए। प्रत्यक्ष परीक्षण आमतौर पर सबूत प्रकाश में लाना करने के लिए किया जाता है। तथ्यों जो एक पार्टी का दावा या रक्षा का एक आवश्यक तत्व को पूरा करेगा के समर्थन में। प्रत्यक्ष परीक्षण में, आम तौर पर प्रमुख सवाल पूछने से जाते है। इस नियम के अपवाद तब होता है, तो एक पक्ष के एक गवाह का आह्वान किया है, लेकिन यह भी समझा जाता है, या स्पष्ट हो जाता है, कि गवाह विवाद का प्रश्नकर्ता के पक्ष में करने के लिए प्रतिकूल है।
प्रत्यक्ष परीक्षा की तकनीक परीक्षण वकालत पर पाठ्यक्रमों में सिखाया जाता है। प्रत्येक प्रत्यक्ष परीक्षा या तो एक विषय है और सिद्धांत के माध्यम से समग्र मामले की रणनीति या अधिक उन्नत रणनीतियों, प्रयास की एक लाइन के साथ, के साथ एकीकृत है।
यह धारा ४ मे आता है।
केविन रड

कैविन रड (अंग्रेजी: Kevin Rudd, जन्म: 21 सितम्बर 1957) ऑस्ट्रेलिया के निवर्तमान प्रधानमन्त्री हैं। वे संघीय ऑस्ट्रेलियाई श्रम दल के नेता भी हैं। उन्होनें 2007 का संघीय चुनाव जीता और ऑस्ट्रलिया के प्रधानमन्त्री बने। जूलिया गेलार्ड के लेबर पार्टी के नेता पद से अपदस्थ होने के एक दिन बाद केविन रड को एक बार पुन: ऑस्ट्रलिया के प्रधानमन्त्री पद की शपथ दिलाई गयी। वर्ष 2013 के संघीय चुनाओं में हार मिली।
संसद में चुने जाने से पूर्व वे एक राजनयिक और सरकारी कर्मचारी थे। रड ने 1998 में संसद की सीट जीती थी। संघीय ऑस्ट्रेलियाई लेबर पार्टी ने दिसम्बर 2006 में उन्हें विपक्ष का नेता चुना। 2007 का संघीय चुनाव उन्होंने कार्य समझौतों और भूमंडलीय ऊष्मीकरण के कारण जीता था। प्रधानमन्त्री के रूप में उन्होंने पहले ही क्योटो संधि पर हस्ताक्षर कर दिये थे और अब वे ईराक युद्ध से ऑस्ट्रेलियाई सैनिकों को बाहर निकालेंगे।
मास्को गणितीय पपाइरस

मास्को गणितीय पपाइरस (Moscow Mathematical Papyrus) मिस्र का एक प्राचीन गणितीय पपाइरस है जिसे 'गोलेनिश्चेव गणितीय पपाइरस' भी कहते हैं। ब्लादिमिर गोलेनिश्चेव ने १८९२ या १८९३ में इस पपाइरस को थेबीज (Thebes) में खरीदा था। सम्प्रति यह पपाइरस मॉस्को के पुश्किन राजकीय ललित कला संग्रहालय में रखी है।
विरोधी आयरिश भावना

आयरलैण्ड विरोधी भावना अथवा आयरिश विरोधी भावना अथवा हिबेरनोफोबिया (Hibernophobia) आयरलैण्ड आयरिश प्रवासी लोगों में आयरिश आप्रवासियों और उनके वंशजों के खिलाफ उत्पीड़न, भेदभाव, घृणा के भाव के लिए प्रयुक्त शब्द हैं।
मिस्री चित्रलिपि

मिस्री चित्रलिपि का इतिहास बहुत पुराना है। कदाचित यह ४००० ईपू तक जाता है।
इसे हियरोग्लिफ भी कहते हैं।
नेपोलियन के मिस्र के अभियान में १७९९ में रोज़ेटा शिला मिली जिसके विश्लेषण से इस लिपि को दुबारा पढना सम्भव हुआ।
चिकनपुर गाँव, तिरवा (कन्नौज)

जनसांख्यिकी

== यातायात ==निजी यातायात
अम्बेडकर पार्क
जद्दनबाई

जीवनी

जद्दनबाई हुसैन का जन्म 1892 में हुआ था, उन्हें अपनी मां और सौतेले पिता द्वारा मुसलमान के रूप में लाया गया था। बाद में जद्दनबाई और उसके पति पंजाब चले गए और बाद में इलाहाबाद में चिल्बिला गांव चले गए, जहां उन्होंने तवाइफ के रूप में काम किया।  पांच वर्ष की उम्र में उसके सौतेले पिता की मृत्यु हो गई। जडन बाई शहर चले गए और एक गायक बन गए लेकिन औपचारिक प्रशिक्षण की कमी के कारण उन्हें कठिनाई हुई। बाद में उन्होंने कलकत्ता के श्रीमंत गणपत राव (भाई साहेब सिंधिया) से संपर्क किया और उनका छात्र बन गया। 1920 में श्रीमान गणपत राव की मृत्यु हो गई  जबकि वह अभी भी एक छात्र थीं, इसलिए उन्होंने उस्ताद मोइनुद्दीन खान के तहत अपना प्रशिक्षण पूरा किया। बाद में उन्होंने उस्ताद चड्डू खान साहेब और उस्ताद लाब खान साहेब के साथ भी प्रशिक्षित किया।
उसका संगीत लोकप्रिय हो गया।  उसने कोलंबिया ग्रामोफोन कंपनी के साथ गज़लों को रिकॉर्ड करना शुरू किया। उसने संगीत सत्र में भाग लेने शुरू कर दिया। उन्हें रामपुर, बीकानेर, ग्वालियर, कश्मीर, इंदौर और जोधपुर जैसे कई राज्यों के शासकों ने आमंत्रित किया था। उन्होंने देश के विभिन्न रेडियो स्टेशनों पर गाने और गजल भी प्रदान किए थे। 
बाद में उन्होंने अभिनय करना शुरू किया जब लाहौर की प्ले आर्ट फोटो टोन कंपनी ने 1933 में अपनी फिल्म राजा गोपीचंद में उनकी भूमिका के लिए संपर्क किया। उन्होंने शीर्षक चरित्र की मां की भूमिका निभाई। बाद में उन्होंने इंसान या शैतान में कराची स्थित फिल्म कंपनी के लिए काम किया। 
उन्होंने संगीत फिल्म्स नामक अपनी खुद की प्रोडक्शन कंपनी शुरू करने से पहले दो और फिल्में, प्रेम परिक्षा और सेवा सदन में काम किया। कंपनी ने 1935 में तालाशे हक का निर्माण किया, जिसमें उन्होंने संगीत का अभिनय और रचना की। उन्होंने अपनी बेटी नर्गिस को बाल कलाकार के रूप में भी पेश किया। 1936 में उन्होंने मैडम फैशन के लिए संगीत में निर्देशित, निर्देशित और लिखा। 
उनकी पहली शादी एक हिंदू आदमी नरोत्तमदास खत्री उर्फ ​​बाची बाबू के साथ थी जो इस्लाम में परिवर्तित हो गए और उनके पुत्र "नाज़ीर मोहम्मद" का नाम अख्तर हुसैन था। उनकी दूसरी शादी उस्ताद इरशाद मीर खान के साथ थी और उनके पुत्र अनवर हुसैन थे । उनकी तीसरी शादी मोहनंचंद उत्तमचंद त्यागी उर्फ ​​मोहन बाबू थी, मूल रूप से एक हिंदू जो इस्लाम में परिवर्तित हो गया और अब्दुल रशीद नाम अपनाया। फिल्म अभिनेत्री, नर्गिस (असली नाम, फातिमा रशीद) उनकी बेटी थीं।
त्रिकोणमितीय फलन

त्रिकोणमितीय फलनों का इतिहास

आर्यभट्ट के सूर्यसिद्धान्त में 'ज्या' तथा 'कोटिज्या' का प्रयोग हुआ है जो क्रमशः sine व cosine के समानार्थी हैं। भारत से यह ज्ञान अरबों के पास गया और फिर यूरोप को गया।
आज प्रयोग किये जाने वाले सभी छः त्रिकोणमितीय फलन ९वीं शती तक इस्लामी गणित में प्रयोग होने लगे थे। अल-ख्वारिज्मी ने ज्या, कोज्या और स्पर्शज्या की सारणियाँ बनायी थी। 
संगमग्राम के माधव ने पंद्रहवीं शदी के आरम्भ में त्रिकोणमितीय फलनों का का अध्ययन श्रेणी के रूप में किया है।
लेप्टिन

जीन की पहचान

1950 में जैक्सन प्रयोगशाला में पतले चूहों पर अध्ययन किया जा रहा था। जिसमें उनके भूख और ऊर्जा व्यय के विनियमन के बारे में हो रहा था। इसके बाद ही इस हार्मोन का पता लगाया गया था। वहाँ कुछ चूहे अधिक मात्रा में खाना खाते जा रहे थे और बड़े पैमाने पर मोटापे से ग्रस्त थे। कुछ इसी तरह कि घटना वर्ष 1960 में हुई, जिसका अध्ययन जैक्सन प्रयोगशाला में ही डगलस कोलेमन ने किया था।

प्रभाव

यह प्रत्यक्ष या अप्रत्यक्ष रूप से अपना प्रभाव दिखाता है। दाएँ ओर दिये गए चित्र में देख सकते हैं कि किस तरह एक चूहा जो लेप्टिन बनाने में असमर्थ है वह और एक सामान्य चूहा जो लेप्टिन बना सकता है। उनमें आकार का अन्तर साफ दिखाई देता है। जबकि इसके अलावा कई प्रभाव प्रत्यक्ष रूप से दिखाई नहीं देते हैं।

हड्डी

यह जालीदार हड्डी को रोक देता है और वल्कुटीय हड्डी को बढ़ाते रहता है।

दिमाग

यह हड्डी आदि के साथ साथ दिमाग पर भी प्रभाव डालता है। इसके कमी का प्रभाव दिमाग पर साफ दिखता है। इससे दिमाग में प्रोटीन की कमी हो जाती है। नसों से जुड़े कार्यों में भी प्रभाव पड़ता है।
अरुणाचल पूर्व लोक सभा निर्वाचन क्षेत्र

विधानसभा क्षेत्र

वर्तमान में, अरुणाचल पूर्व लोकसभा निर्वाचन क्षेत्र में 27  विधानसभा खंड शामिल हैं, जो कि  टुटिंग यिंगकिओग,  पंगिन,  नारी-कोउ,  पासीघाट पश्चिम,  पासीघाट पूर्व,  मीबो,  मरियंग-गीकू,  अनीनी,  डंबुक,  रोइंग,  तेजू,  ह्युलियांग,  [चौमाम,  नैमसाई,  लेकांग,  बोरदम्स-दिव्यम,  मियाओ, (विधानसभा निर्वाचन क्षेत्र) | नामपोंग,  चांगलांग दक्षिण,  चांगलांग उत्तर,  नामसांग,  खोंसा पूर्व ,  खोंसा पश्चिम,  बोरदुरिया-बागापानी,  कनुबरी,  लोंडिंग-पुमाओ और  पोंगचो-वक्का.
डीडी कशीर

डीडी कशीर भारत का एकमात्र टीवी चैनल है, जो कि कश्मीरी भाषा में है।